Aubrey de Grey

Aubrey David Nicholas Jasper de Grey (sündinud 20. aprillil 1963) on inglise gerontoloog, vananemise uurija.

Ta töötab biogerontoloogia alal ning uurib, kuidas regeneratiivse meditsiini abil vananemist peatada ja organismi noorendada. Selleks kavandab ta SENS- metoodikat. Ta on leidnud seitse molekulaarset ja rakulist vananemiskahjustust, mille väljakujunemise peatamisega saab tema arvates inimese eluiga oluliselt pikendada.

Ta sai 1985. aastal Cambridge'i Ülikoolist bakalaureusekraadi arvutiteaduse alal ning 2000. aastal doktorikraadi oma 1999. aastal ilmunud raamatu eest.

Vaated
Vananemine on ainevahetuse kõrvalmõjude kuhjumise tagajärg. Selle vältimiseks vajalikud alusteadmised on suurelt jaolt olemas, kuid tehnoloogia tuleb alles välja töötada. 2008. aastal ütles ta, et esimene inimene, kes elab tuhandeaastaseks, tema arvates tõenäoliselt praegu juba elab ning ta on võib-olla isegi 50- või 60-aastane.

Vanadust toetav transs (pro-aging trance) ehk vanadust toetav hoone (pro-aging edifice) on psühholoogiline strateegia vananemise õudusega toimetulekuks. Inimesed panevad end uskuma, et vananemine on vältimatu. Arvatakse, et elu pikendamine mitte ei lükka vanadust edasi, vaid pikendab seda (Tithonose viga).

Seitse vananemiskahjustust 

Vähki põhjustavad mutatsioonid kromosoomides – need on vähki põhjustavad muutused rakutuuma DNA-s või sellega seonduvates valkudes. Teised mutatsioonid ja epimutatsioonid de Grey järgi tavalise eluaja jooksul vananemist ei tekita.
Mutatsioonid mitokondrites – mutatsioonid mitokondrite DNA-s võivad kahjustada raku toimimist. Need kiirendavad kaudselt vananemist. 
Rakusisesed agregaadid ehk rakusisene rämps – valkude jt kasutuks muutunud või kahjulike ainete laguproduktid, mis ei ole seeditavad, kuhjuvad rakkude sisse. Sellega seostatakse ateroskleroosi, kollatähni degenereerumist ja kõiki neurodegeneratiivseid haigusi (sealhulgas Alzheimeri tõbe).
Rakuvälised agregaadid ehk rakuväline rämps – kahjulikku rämpsvalku võib kuhjuda väljaspool rakke. Üks näide on Alzheimeri tõve puhul täheldatavad seniilsed naastud. 
Rakkude kaotus – mõned rakud ei ole asendatavad või asenduvad aeglasemalt, kui nad surevad. See põhjustab südame nõrgenemist, põhjustab Parkinsoni tõbe ning kahjustab immuunsüsteemi. 
Rakkude liig (rakuvananemine) – rakuvananemise puhul ei ole rakud enam võimelised jagunema, kuid ka ei sure ega lase teistel rakkudel jaguneda. Nad võivad ka näiteks eritada kahjulikke valke. On oletatud, et rakuvananemine on 2. tüüpi diabeedi põhjus või tagajärg. Rakuvananemine põhjustab ka immuunvananemist. 
Rakkudevahelised valksidemed – kudedes seovad rakke spetsiaalsed valgud. Kui siduvaid valke on liiga palju, kaotavad koed elastsuse. See põhjustab muu hulgas arterioskleroosi ja vanaeanägevust.

Teosed
The Mitochondrial Free Radical Theory of Aging, 1999.
Sima Misra jt. Annotation of the Drosophila melanogaster euchromatic genome: a systematic review. – Genome Biology, 2002, 3(12).
Aubrey de Grey jt. Antiaging Technology and Pseudoscience. Science, 2002, lk 656. 
 Like it or not, life-extension research extends beyond biogerontology. – EMBO Reports, 2005, 6 (11), lk 1000.
An exclusive interview with Dr. Aubrey de Grey, ohpurleese.com, 2005
Aubrey de Grey, Michael Ray. Ending Aging, 2007.
Retsensioon
Combating the Tithonus Error: What Works?. – Rejuvenation Research, 2008, 11 (4), lk 713–715. Esimene lehekülg.
Cracks in Social Gerontology's Pro-Aging Edifice. – Rejuvenation Research, 2009, 12 (1), lk 1–2. Esimene lehekülg

Vaata ka
SENS Research Foundation
Methuselah Foundation
Methuselah Mouse Prize
Rejuvenation Research

Viited

Kirjandus
 Warner, H.; Anderson, J.; Austad, S.; Bergamini, E.; Bredesen, D.; Butler, R.; Carnes, B. A.; Clark, B. F. C.; Cristofalo, V.; Faulkner, J.; Guarente, L.; Harrison, D. E.; Kirkwood, T.; Lithgow, G.; Martin, G.; Masoro, E.; Melov, S.; Miller, R. A.; Olshansky, S. J.; Partridge, L.; Pereira-Smith, O.; Perls, T.; Richardson, A.; Smith, J.; Von Zglinicki, T.; Wang, E.; Wei, J. Y.; Williams, T. F. Science fact and the SENS agenda. What can we reasonably expect from ageing research?. ''EMBO Reports', 2005, 6 (11), lk 1006–1008.

Välislingid
This Man Would Have You Live A Really, Really, Really, Really Long Time. If a mouse can survive the equivalent of 180 years, why not us? Or our kids? Scientific provocateur Aubrey de Grey has a plan. CNN Money, 2004
'We will be able to live to 1,000', BBC, 2004.
Hang in There: The 25-Year Wait for Immortality Live Science, 2005
A roadmap to end aging (video), tekst, TED, 2005
The Prophet of Immortality Popular Science, 2005 (veebiarhiivis)
The Man Who Would Murder Death The Chronicle of Higher Education, 28. oktoober 2005
Is Defeating Aging Only a Dream? Technology Review, 2006
Aubrey de Grey, PHDAn Exclusive Interview with the Renowned Biogerontologist lef.org, 2006 
Holding back the years The Guardian, 2007
Machines Like Us interviews: Aubrey de Grey machineslikeus.com, 2007
The Invincible Man, washingtonpost.com, 2007
The End of Aging? Inside the New Hunt for a Cure to Growing Old popularmechanics.com, 2008
Longevity Meme Newsletter fightaging.org, 2009
SENS Progress Worldwide acceleratingfuture.com, 2009
Aubrey de Grey - In Pursuit of Longevity Singularity University, 2010
Aubrey de Grey: "Aging is emphatically not an inescapable destiny" tendencias21.net
Defeating age iai.tv, 2014 (video)
Aubrey de Grey vs Sherwin Nuland | 'How To Live Forever' (video)

Eesti keeles
Tallinnas esineb maailma juhtiv vananemise uurija prof. Aubrey de Grey arst.ee, 2008 
TV3: Cambridge'i professor usub eluea pikendamisse Postimees, 9. oktoober 2008
ERR:ee: inimene võib tulevikus elada 1000-aastaseks Postimees, 9. oktoober 2008
Bioloog: inimesed võivad elada 1000-aastaseks Postimees, 4. august 2010
Teadus saab surmast võitu juba lähikümnenditel, esimene 150-aastane on elus! Delfi, 7. juuli 2011
Teadlane: Esimene 150-aastaseks elav inimene on juba sündinud Postimees, 16. juuli 2011 
Kuidas katsetada elu pikendavaid ravimeid? Novaator, 8. veebruar 2012

Suurbritannia teadlased
Sündinud 1963